Avalanşă de legi adoptate fără vot la Senat. Nu mai puţin de 27 de propuneri de legi vor trece astăzi de Camera Superioară a Parlamentului fără să fie dezbătute.

Aleșii au tot mai puțin chef de lucru în această perioadă din apropierea campaniei electorale. Toate aceste 27 de legi care vor trece tacit de Senat trebuiau dezbătute săptămâna trecută, însă la plenul de marți nu s-a întrunit numărul necesar de senatori pentru a începe ședința.

Ținând cont că peste câteva zile va începe campania electorală, sunt slabe șanse ca senatorii și deputații să-și facă apariție în Parlament, ei preferând să se implice în campanie. Așadar, alte legi vor fi adoptate fără dezbatere în plen sau vor fi dezbătute de noul Parlament.

Printre cele 27 de legi se află și domenii importante, precum sănătatea, fondurile europene ori modificări în ale Codului Penal.